
PATVIRTINTA
Šakių rajono savivaldybės administracijos
direktoriaus 2026 m. rugpjūčio 11 d.
įsakymu Nr. AG-114

NEKILNOJAMOJO TURTO PARDAVIMO VIEŠAME AUKCIONE SĄLYGOS

	Nekilnojamasis turtas ir jam priskirtas žemės sklypas: 
Gyvenamasis namas (unikalus Nr. 8495-5002-0019, bendras plotas 152,06 kv. m), Kiemo statiniai (unikalus Nr. 8495-5002-0040); 0,1677 ha ploto žemės sklypas (kadastro Nr. 8458/0003:132, unikalus Nr. 4400-6769-0428), adresu: Šakių r. sav., Kudirkos Naumiestis, Dariaus ir Girėno g. 18.


	Pradinė bendra nekilnojamojo turto ir jam priskirto žemės sklypo pardavimo kaina
	Iš jos: pradinė nekilnojamojo turto pardavimo kaina
	Iš jos: žemės sklypo pradinė pardavimo kaina
	Kainos didinimo intervalas
	Aukciono dalyvio registravimo mokesčio dydis
	Aukciono dalyvio garantinio įnašo 
dydis

	28805,00 Eur
	25900,00 Eur
	2905,00 Eur*
	280,00 Eur
	54,00 Eur
	2880,00 Eur

	* Žemės sklypo pradinę pardavimo kainą sudaro: žemės sklypo pardavimo kaina – 2300,00 Eur, žemės sklypo parengimo išlaidos – 605,00 Eur.

	
Žemės sklypas parduodamas/išnuomojamas: parduodamas. Aukciono laimėtojas dėl aukcione įsigyto valstybinės žemės sklypo sutarties sudarymo ir pasirašymo turi kreiptis į Nacionalinę žemės tarnybą prie Aplinkos ministerijos teisės aktų nustatyta tvarka.

Žemės sklypo naudojimo paskirtis/ būdas: kita/ Vienbučių ir dvibučių gyvenamųjų pastatų teritorijos. 

Duomenys apie įregistruotas teritorijas, kuriose taikomos specialiosios žemės naudojimo sąlygos:
1. Elektros tinklų apsaugos zonos (III skyrius, ketvirtasis skirsnis). Žemės sklypo plotas, patenkantis į teritoriją – 1 kv. m.
2. Kultūros paveldo objektų ir vietovių teritorijos, jų apsaugos zonos (V skyrius, pirmasis skirsnis). Žemės sklypo plotas, patenkantis į teritoriją – 1677 kv. m.


	
Kitos aukciono sąlygos: 1. Žemės sklypas (unikalus Nr. 4400-6769-0428) patenka į valstybės saugomos  kultūros paveldo vietovės  – Kudirkos Naumiesčio istorinės dalies (unikalus objekto kodas Kultūros vertybių registre 17093) teritoriją, todėl veiklai šiame sklype taikomi Nekilnojamojo kultūros paveldo apsaugos įstatymo ir kitų nekilnojamojo kultūros paveldo apsaugą reglamentuojančių teisės aktų reikalavimai. 

Veikla nurodytame sklype ir statinių panaudojimas turi  nepažeisti Kudirkos Naumiesčio istorinės dalies vertingųjų savybių, nustatytų 2024-07-02 Vertinimo tarybos aktu Nr. KPD-RM-2511/2 (informacija pateikta Kultūros paveldo departamento interneto svetainėje kvr.kpd.lt). Veiklai sklype taip pat taikomi PTR 2.13.01:2022 ,,Archeologinio kultūros  paveldo  tvarkyba“ 7.3 ir 7.4 papunkčių reikalavimai (prieš vykdant žemės judinimo darbus būtina atlikti archeologinius tyrimus).

Parduodami nekilnojamojo turto objektai gali būti naudojami  pagal pirminę paskirtį, taip pat visuomeninei, švietimo, kultūros, komercinei, ar kitai paskirčiai, užtikrinančiai Kudirkos Naumiesčio istorinės dalies  teritorijos  vertingųjų savybių išsaugojimą.  

2. Nekilnojamasis turtas yra apleistas, parduodamas esamos fizinės ir funkcinės būklės bei pagal esamus nekilnojamojo turto kadastro duomenis. Šakių rajono savivaldybė neįsipareigoja nustatyti aktualios nekilnojamojo turto kadastro duomenų būklės. Šakių rajono savivaldybė neįsipareigoja iškraustyti patalpose esančių daiktų.

Bendrosios aukciono sąlygos: aukciono dalyvio registravimo mokestis ir garantinis įnašas turi būti sumokėti iki dokumentų pateikimo registruoti. Atsiskaitomoji sąskaita aukciono dalyvio garantiniam įnašui ir registravimo mokesčiui sumokėti bei atsiskaityti už nekilnojamąjį turtą: LT454010042100040163 Luminor Bank AS, gavėjas – Šakių rajono savivaldybės administracija, įm. k. 188772814.

Dėl turto apžiūros kreiptis į Kudirkos Naumiesčio seniūnijos seniūną Edvardą Belevičių, tel. +370 345 57374, mob. tel. +370 682 20568. Objektų apžiūros organizuojamos iki registracijos į aukcioną pradžios, iš anksto individualiai suderinus laiką. 

Aukciono dalyvių registravimo pradžia/ pabaiga (data ir laikas): 2026-09-21, 0.00 val./ 2026-09-23, 23.59 val.

Aukciono pradžia/ pabaiga (data ir laikas): 2026-09-28, 9.00 val./ 2026-09-29, 13.59 val.

Aukcionas vykdomas informacinių technologijų priemonėmis interneto svetainėje https://www.eaukcionai.lt/evs/. 

Atsiskaitymo už aukcione įgytą nekilnojamąjį turtą ir žemės sklypą terminai ir tvarka: Nekilnojamojo turto pirkimo–pardavimo sutartis ir valstybinės žemės sklypo pirkimo–pardavimo sutartis su aukciono laimėtoju turi būti sudaryta ne vėliau kaip per 60 dienų nuo pardavimo aukcione dienos. Visa nekilnojamojo turto ir žemės sklypo kaina turi būti sumokėta ne vėliau kaip per 10 kalendorinių dienų po nekilnojamojo turto ir žemės sklypo pirkimo–pardavimo sutarčių pasirašymo dienos. 
Žemės sklypo pirkimo–pardavimo sutartį su aukciono laimėtoju sudaro Nacionalinė žemės tarnyba prie Aplinkos ministerijos. Atsiskaitomoji sąskaita žemės sklypo kainai sumokėti: LT974040063610000933, gavėjas – Nacionalinė žemės tarnyba prie Aplinkos ministerijos, įm. k. 188704927.
Nekilnojamojo turto ir žemės sklypo pirkimo–pardavimo sutarčių sudarymo išlaidas, įskaitant atlyginimą notarui, apmoka aukciono laimėtojas.

Informaciją apie parduodamą turtą, registravimą į aukcioną ir sutarčių projektus teikia Biudžeto, turto ir strateginio planavimo skyriaus vyriausioji specialistė Irmunda Čepulionienė, tel. +370 345 66109, el. p. irmunda.cepulioniene@sakiai.lt.




